section_heading: Glumačka karijera
paragraph_text: No, planovi su joj se promijenili kada je krenula na audiciju za tada novu, humorističnu seriju "Prijatelji" (Friends), koja je trebala s emitiranjem krenuti u sezoni 1994./1995. Producenti showa su ipak htjeli vidjeti Jennifer u ulozi Monice Geller, no Jennifer je bila uporna i uvjerila ih kako je lik Rachel Green napisan za nju. Dobila je ulogu Rachel, te ju je igrala punih 10 godina, od 1994. – 2004. Serija je bila poznata po cijelom svijetu, te je čak i frizura poznata kao "Rachel" bila tražena u frizerskim salonima. Jennifer je dobivala plaću od milijun dolara po epizodi za posljednje dvije sezone "Prijatelja". Osim toga, dobila je 5 nominacija za prestižnu televizijsku nagradu Emmy, i jednu pobjedu za "Najbolju glavnu glumicu u humorističnoj seriji".